Fourie Botha - 2011-09-27 Untitled Document
Lonely connect Die smart phone is my Psalm drie-en-twintig niks sal my ontbreek nie: I am connected ge-wifi op elke dating site ge-3G Voosboek Grinder Gaydar-mobiel ek slyp my profiel soos ’n skeerlem my foto’s geneem in goeie lig my About Me skerp verkoopskopie. Ek probeer mooipraatjies maak lieg bedrieg my tong plat soos ’n rinkhals die tande gevyl sinne in silwer pakkies toegedraai jy kry gevleuelde woorde my tale staan vir niks verkeerd nie. (Later sal ek my lyf inspan ’n stuk bloudraad die vel en been tot brug gebuig my ribbes kraak onder jou stomp stewels ek maak my arms en vingers lank soos slange omvou jou soos kreukelpapier.) Maar tot dan kreun ek dieselfde ou deuntjie vir ewig en ewig my bloederige duime amen. Klik hier om die onderhoud met Fourie Botha te lees. Klik hier om Nini Bennett se resensie van Donkerkamer te lees.